પોલીસે આ હત્યા મામલે જુવેનાઇલ જસ્ટિસ એક્ટ હેઠળ ધોરણ 10માં અભ્યાસ કરતા એક વિધાર્થીની ધરપકડ કરી છે. પોલીસ કમિશનર મનોજ શશીધર ઘ્વારા મીડિયા સાથે વાતચીત દરમિયાન જણાવવામાં આવ્યું કે બારાનપુરા વિસ્તારના સ્કૂલમાં શુક્રવારે થયેલી હત્યામાં 14 વર્ષના મૃતક વિધાર્થીના શરીર પર ચપ્પુ ઘ્વારા લગભગ 10 ઘા મારવામાં આવ્યા હતા. 17 વર્ષનો આરોપી વિધાર્થી પણ તે સ્કૂલમાં જ અભ્યાસ કરે છે. આરોપીની વલસાડ શહેરમાં શુક્રવારે મોડી રાત્રે ધરપકડ કરવામાં આવી હતી.